उन्होंने पूछा कि क्या कांग्रेस अध्यक्ष को इस तथ्य की जानकारी है कि राजग सरकार के समय तय विमान की बेसिक कीमत संप्रग के समय तय कीमत से नौ प्रतिशत कम है। उन्होंने कहा कि मीडियम मल्टीरोल कॉम्बेट एयरक्राफ्ट खरीदने का मूल प्रस्ताव 1 जून 2001 को आया था, लेकिन 27 जून 2012 को संप्रग सरकार ने इस सौदे की पुनर्समीक्षा करने का निर्देश दिया था। इससे पूरे 11 साल की कवायद खत्म हो गई थी और प्रक्रिया को फिर से शुरू किया गया था।